
            jegyző
Tisztelt Képviselő-testület!
Településünkön hagyománnyá vált a Karácsonyi ajándékcsomagok kiosztása az ünnepi időszakban. Hosszú évek óta a településen állandó lakóhellyel vagy tartózkodási hellyel rendelkező, 63 év feletti lakosok részesülnek az ajándékcsomagban. Ez jelenleg kb. 148 főt jelent. 
Az ajándékcsomagok egyedi értékét 3.500 forintban javasolom meghatározni. A csomag tartalma méz, tea, cukor, keksz, stb. lenne. A csomagok költsége kerekítve 150 fő esetén 150 *3.500 = 525.000 forint. Ezt terheli még a munkáltatót terhelő járulék összege, mely 525.000*1,18*0,28 = 173.460 forint. A teljes költség így: 698.460 forint. 
Javasolok keretként 700.000 forintot biztosítani. A költségek fedezete elsősorban az Önkormányzat 2025. évi költségvetéséről szóló 3/2025. (III.4.) önkormányzati rendelet 1. melléklet Társadalom és szociálpolitikai juttatások előirányzata terhére, másodsorban a rendelet 8. melléklet Általános működési tartalék előirányzata terhére biztosítható.
Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

Borzavár, 2025. november 7.
	
	Skobrák Viktória

	
	polgármester


Határozati javaslat
Borzavár Községi Önkormányzat Képviselő-testületének
…/2025. (…) határozata

a Karácsonyi ajándékcsomagok tárgyában
1.
Borzavár Községi Önkormányzat Képviselő-testülete úgy dönt, hogy a borzavári 
állandó lakóhellyel vagy tartózkodási hellyel rendelkező, 63 év feletti lakosok részére  
    3.500 Ft/fő értékű karácsonyi ajándékcsomagot biztosít.
2.
Borzavár Községi Önkormányzat Képviselő-testülete az 1. pontban részletezett ajándékcsomagokhoz és ahhoz kapcsolódó munkáltatót terhelő járulékok  költségkeretét legfeljebb 700.000,- Ft összegben határozza meg, melynek fedezetét elsősorban az Önkormányzat 2025. évi költségvetéséről szóló 3/2025. (III.4.) önkormányzati rendelet 1. melléklet „Társadalom és szociálpolitikai juttatások”, másodsorban a 8. melléklet „Általános működési tartalék” előirányzata terhére biztosítja. 
3. Borzavár Községi Önkormányzat Képviselő-testülete felhatalmazza a polgármestert a szükséges intézkedések megtételére.

Felelős: 
1-3. pontok esetében: Skobrák Viktória polgármester

Határidő: 
1-2. pontok esetében: azonnal

      
3. pont esetében: 2025. december 20. 
